

**AB „AMBER GRID“**

**TRANSPORTO PRIEMONIŲ, STAKLIŲ IR MECHANIZMŲ PARDAVIMO APKLAUSOS BŪDU SĄLYGOS**

#### BENDROSIOS NUOSTATOS

1.1. AB „Amber Grid“ (toliau – Pardavėjas) apklausos būdu parduoda transporto priemones, stakles ir mechanizmus (toliau – Prekės), kurių sąrašas, pradinė pardavimo kaina, laikymo vieta ir pagrindinė techninė specifikacija nurodomi šių Pardavimo sąlygų 1 priede. Dalyvavimo konkurse sąlygos yra išdėstytos šiose transporto priemonių, staklių ir mechanizmų pardavimo apklausos būdu sąlygose (toliau – Sąlygos).

1.2. Potencialiems pirkėjams (toliau – Pirkėjas) rekomenduojama gyvai įvertinti parduodamų Prekių būklę. Gauti detalesnės informacijos ir apžiūrėti Transporto priemones galima **iš anksto susitarus elektroniniu paštu** **info@ambergrid.lt**. Parduodamas Prekes galima apžiūrėti šiais adresais:

Gudelių g. 49, Vilnius ir Verslo g. 11, Maksvytiškių k., Panevėžio r.

Pardavėjas į el. paštu pateiktus klausimus įsipareigoja atsakyti per 2 darbo dienas nuo jų gavimo dienos, jei jie Pirkėjo pateikti likus ne mažiau kaip 3 darbo dienoms iki pasiūlymų pateikimo termino.

1.3. Pirkėjas, pateikdamas Pasiūlymą patvirtina, kad susipažino su šiomis Sąlygomis ir su jomis sutinka.

#### KAINA IR MOKĖJIMO SĄLYGOS

2.1. Pasiūlymai bus vertinami ir lyginami eurais su PVM.

2.2. Pasibaigus pardavimo procedūroms, konkursą laimėjęs dalyviai bus pakviesti sudaryti Prekių pirkimo-pardavimo sutartis.

2.3. Visą sumą už perkamą/-as Prekę/-es laimėtojas turi pervesti į Pardavėjo banko sąskaitą Nr. LT71 7044 0600 0790 5969, esančią AB „SEB bankas“ (Pardavėjo įmonės kodas 303090867) per 3 (tris) darbo dienas nuo pirkimo-pardavimo sutarties pasirašymo.

#### KONKURSO PASIŪLYMO RENGIMAS IR PATEIKIMAS

3.1. Dalyviai dokumentus konkursui turi pateikti lietuvių kalba.

3.2. Konkurso dalyvis, norintis dalyvauti konkurse, Pardavėjui turi pateikti:

 3.2.1. pasiūlymą pagal pridedamą formą (2 priedas);

 3.2.2. užpildytą Sąžiningumo deklaraciją (3 priedas). Konkurso dalyviui nepateikus ar per Pardavėjo nurodytą terminą nepateikus Sąžiningumo deklaracijos, dalyvio pasiūlymas atmetamas.

3.3. Pasiūlyme konkurso dalyvis turi:

 3.3.1. nurodyti vardą, pavardę/įmonės pavadinimą, kontaktinius duomenis, banko sąskaitos numerį;

 3.3.2. nurodyti siūlomas kainas už norimas įsigyti Prekes (eurais). Siūlomos kainos už Prekes negali būti mažesnės nei 1 Sąlygų priede nurodytos pradinės pardavimo kainos.

3.4. Konkurso dalyvis pasiūlymą ir Sąžiningumo deklaraciją turi atsiųsti elektroniniu paštu tvs@ambergrid.lt iki 2022-05-18 13.00 val. Paskirties („Subject“) laukelyje turi būti parašyta „Transporto priemonių pardavimo konkursui“.

3.5. Konkurso dalyvis savo vardu gali pateikti tik vieną pasiūlymą, kuriuo gali pasiūlyti kainą pageidaujamai/-oms įsigyti Prekei/-ėms, nurodydamas atskirą kainą kiekvienai konkrečiai Prekei. Sutartis sudaroma su tuo dalyvių, kuris pasiūlo didžiausią atitinkamos Prekės kainą. Tuo atveju, jei vienas dalyvis savo vardu dėl vienos konkrečios Prekės pateikia du ar daugiau pasiūlymų skirtingomis kainomis, galiojančiu laikomas pasiūlymas su didžiausia pasiūlyta kaina.

3.6. Pardavėjas per 3 (tris) darbo dienas nuo sprendimo apie laimėjusius pasiūlymus priėmimo laimėjusiems Pirkėjams pateikia patvirtinimą, kad jų pasiūlymai yra priimti, nurodo 5.3 punkte įvardintus reikalingus dokumentus ir informaciją, kurią pirkėjai turi pateikti pirkimo-pardavimo sutarties rengimui.

3.7. Jei pirkėjas nepateiks dokumentų per 3 darbo dienas ar atsisakys pirkti, pasiūlymą pirkti gaus kitas pirkėjas pagal pasiūlymų eilę (sekančią didžiausią kainą už konkrečią Prekę pasiūlęs pirkėjas).

3.8. Jei pasiūlymas gaunamas po pasiūlymų galutinio pateikimo termino, pasiūlymas nevertinamas, apie tai elektroniniu paštu informuojamas pasiūlymą pateikęs pirkėjas.

3.9. Pasiūlymą pateikęs konkurso dalyvis iki pasiūlymų galutinio pateikimo termino turi teisę atsisakyti dalyvauti konkurse ir atšaukti pateiktą pasiūlymą.

3.10. Pardavėjas turi teisę pakeisti ar papildyti Sąlygas iki galutinio pasiūlymo pateikimo termino. Visi pasiūlymus pateikę dalyviai apie tai informuojami raštu.

#### KONKURSO PASIŪLYMŲ VERTINIMAS, PALYGINIMAS IR LAIMĖTOJO (-Ų) NUSTATYMAS

4.1. Su pasiūlymais susipažįstama 2022 m. gegužės 18 d. 14.00 val.

4.2. Vertinami ir lyginami tik Sąlygose išdėstytus reikalavimus atitinkantys pasiūlymai. Komisija gali atmesti dalyvio pasiūlymą, jeigu nustatoma, kad dalyvis tiesiogiai ar netiesiogiai kokiu nors būdu bandė daryti įtaką, kad jam būtų palankiau taikomos konkurso procedūros ir/ar dalyvis neįvykdė kitų Sąlygose nurodytų reikalavimų.

4.3. Laimėjusiu bus laikomas pasiūlymas, kuriame bus nurodyta (pasiūlyta) didžiausia Prekės kaina su PVM, bet ne mažesnė nei 1 priede nurodyta pradinė pardavimo kaina.

Jeigu 2 (du) ar daugiau suinteresuotų Pirkėjų pateikė pasiūlymus su ta pačia siūloma kaina konkrečiai Prekei, pirmumo teisę įgija anksčiausiai pasiūlymą į Pardavėjo el. paštą atsiuntęs Pirkėjas.

4.4. Komisija gali prašyti, kad dalyviai paaiškintų savo pasiūlymus. Tačiau ji negali prašyti, siūlyti arba leisti pakeisti konkurso kainos ir kitų esminių pasiūlymo sąlygų.

4.5. Konkurso dalyviai į pasiūlymų vertinimo procedūrą nekviečiami ir jiems neteikiama informacija, susijusi su konkurso pasiūlymų vertinimu ir palyginimu.

4.6. Pardavėjas gali priimti sprendimą nutraukti konkursą ir konkursas laikomas neįvykusiu, jei:

 4.6.1. visi pateikti pasiūlymai neatitinka Sąlygose nustatytų reikalavimų;

 4.6.2. visuose pateiktuose pasiūlymuose buvo pasiūlytos per mažos, Pardavėjui nepriimtinos kainos (mažesnės nei nustatytos pradinės pardavimo kainos);

 4.6.3. atsirado aplinkybių, kurių nebuvo galima numatyti.

4.7. Pardavėjui susipažinus su pasiūlymais ir priėmus sprendimą nutraukti konkursą ne vėliau kaip per 3 (tris) darbo dienas nuo sprendimo apie konkurso nutraukimą priėmimo, visiems pasiūlymus pateikusiems dalyviams išsiunčiami pranešimai apie konkurso nutraukimą.

#### PIRKIMO-PARDAVIMO SUTARTIES SUDARYMAS IR ĮSIGALIOJIMAS

5.1. Visiems konkurso dalyviams per 3 (tris) darbo dienas nuo pasiūlymų išnagrinėjimo Pardavėjas išsiunčia pranešimą elektroniniu paštu apie pardavimo konkurso rezultatus. Konkursą laimėję dalyviai apie jų pasiūlymų pripažinimą laimėjusiais informuojami atskiru elektroniniu laišku. Pranešime bus nurodyti nuasmenininti duomenys – dalyvio pasiūlyta kaina bei pasiūlymo atsiuntimo data ir laikas.

5.2. Laimėję konkursą dalyviai kviečiami ne vėliau kaip per 5 (penkias) darbo dienas arba per atskirai suderintą laiką pasirašyti Prekių pirkimo-pardavimo sutartis.

5.3. Prieš pasirašydamas Prekių pirkimo-pardavimo sutartį, kiekvienas konkurso laimėtojas turi pateikti:

 5.3.1. jeigu konkurso laimėtojas – fizinis asmuo: fizinio asmens tapatybę patvirtinantį dokumentą, o jei reikalinga, įgaliojimą atstovauti fizinį asmenį;

 5.3.2. jeigu konkurso laimėtojas – juridinis asmuo: juridinio asmens registravimo pažymėjimo kopiją, o jei reikalinga, įgaliojimo patvirtintą kopiją atstovauti juridinį asmenį.

5.4. Pirkimo-pardavimo sutarties forma pateikiama Sąlygų 4 priede.

5.5. Jei laimėtojas atsisako sudaryti pirkimo-pardavimo sutartį arba jos nepasirašo per nustatytą terminą, tai Pardavėjas gali pripažinti laimėtoju kitą dalyvį, kurio pasiūlymas pagal nustatytus vertinimo kriterijus yra geriausias po atsisakiusiojo sudaryti sutartį.

1. **BAIGIAMOSIOS NUOSTATOS**

6.1. Pardavėjas nekompensuoja ir neatsako už konkurso dalyvių turėtas dalyvavimo konkurse išlaidas.

6.2. Komisijos nariai, kiti dalyvaujantys Komisijos darbe asmenys, negali atskleisti dalyvių pateiktų konkursui pasiūlymų ir Prekių pirkimo-pardavimo sutarčių informacijos tretiesiems asmenims, neatsižvelgiant į tai, kokiu būdu (žodžiu, raštu, elektroniniu būdu ar vizualiai) ši informacija būtų pateikta, ar kokiame bendradarbiavimo etape ji išaiškėjo, jei ši informacija:

 6.2.1. nėra viešai žinoma ir nėra prieinama visuomenei;

 6.2.2. nebuvo žinoma prieš skelbiant Sąlygas;

 6.2.3. negali būti atskleista šių Sąlygų nustatyta tvarka.

**PRANEŠIMAS DĖL KONKURSO DALYVIO**

 **ASMENS DUOMENŲ TVARKYMO**

2022 m. gegužės mėn. 11 d.

Dalyvaudamas konkurse esate informuotas, kad AB „Amber Grid“ (toliau – Bendrovė) (juridinio asmens kodas 303090867, buveinės adresas Laisvės pr. 10, 04215 Vilnius, tel. +370 523 60 855, el. paštas info@ambergrid.lt yra Jūsų asmens duomenų valdytojas ir tvarkys Jūsų vardą, pavardę, kontaktinius duomenis, banko sąskaitos numerį, asmens kodą (tik konkurso laimėtojo) dalyvavimo konkurse tikslu ir sutarties vykdymo (tik konkurso laimėtojo) tikslais.

Esate informuotas ir suprantate, kad Jūsų asmens duomenys aukščiau nurodytu tikslais tvarkomi:

Dalyvavimo konkurse tikslu - [1 mėnesį];

Sutarties vykdymo tikslu – [3 mėnesius].

Taip pat Jūs esate informuotas, kad Bendrovė Jūsų asmens duomenų tvarkymui gali pasitelkti trečiuosius asmenis – paslaugų teikėjus, kurie padeda Bendrovei teikti paslaugas. Jūsų asmens duomenys paslaugų tiekėjams yra  atskleidžiami tik tiek, kiek tai yra būtina jų paslaugoms/prekėms teikti.

Jūs esate informuotas, kad prašymą dėl savo kaip duomenų subjekto teisių įgyvendinimo galite pateikti el. paštu info@ambergrid.lt arba asmeniškai atvykdamas į Bendrovę (Laisvės pr. 10, Vilnius).

Jūs esate informuotas, kad turite teisę susipažinti su savo duomenimis ir kaip jie yra tvarkomi; reikalauti ištaisyti arba, atsižvelgiant į asmens duomenų tvarkymo tikslus, papildyti neišsamius asmens duomenis; tam tikrais atvejais, teisę reikalauti sunaikinti savo duomenis; tam tikrais atvejais, teisę reikalauti, apriboti asmens duomenų tvarkymą; tam tikrais atvejais, teisę į duomenų perkėlimą; teisę nesutikti su asmens duomenų tvarkymu, kai tai daroma remiantis Jūsų sutikimu arba teisėtu mūsų interesu. Jūs taip pat galite pateikti skundą Valstybinei duomenų apsaugos inspekcijai, jeigu manote, kad Jūsų teisės buvo pažeistos adresu L. Sapiegos g. 17, 10312 Vilnius tel. (8 5) 271 28 04, 279 1445, el. p. ada@ada.lt, <https://vdai.lrv.lt>.